Craiova Live

Lansare de carte „Credeți-mă că exist” - Camil Poenaru
2026-04-02 17:00 - 19:00 (Europe/Bucharest) | Biblioteca Județeană Alexandru și Aristia Aman, Str. M. Kogălniceanu, nr. 9, Craiova, Dolj, România
Joi, 2 aprilie, de la ora 17:00, în sala „Acad. Dinu C. Giurescu”, la Biblioteca Județeană Alexandru și Aristia Aman Craiova va avea loc lansarea volumului de versuri „Credeți-mă că exist” semnat de Camil Poenaru.
La eveniment vor fi prezenți invitații:

Monica Berglund
Mircea Pospai
Petrișor Militaru.

Actorul Constantin Cicort și violoncelistul Mircea Suchici vor oferi un moment liric celor prezenți.
Evenimentul va fi moderat de către domnul Nicolae Marinescu, director al Editurii Aius din Craiova.

Atelier Scrapbooking de Paște
2026-04-02 18:00 - 20:00 | Dolj
Atelier Scrapbooking de Paște – Ateliere de scrapbooking pentru tine si familia/prietenii tai – pentru conectare si exprimare prin creativitate. N-ai nevoie de experienta – doar de curiozitate si prezenta.
2 aprilie 2026, ora 18:00, Cafeneaua 12Doispe – la etaj
Participare: 199 lei (1 părinte + 1 copil)
Cum se desfasoara atelierul
Durata: 1,5 – 2 ore
Ce cream: felicitari, pagini de scrapbooking, mini-albume, folio-uri
Materiale incluse: carton, hartie de scrapbooking si decoratiuni premium, atent alese
Aduceti voi: creion, rigla, foarfeca, banda dublu-adeziva si…mult entuziasm
Format: ateliere fizice, grupuri restranse (8–20 persoane)
Varsta: 6+ ani
––
In ritmul alert al vietii de azi, copiii si parintii traiesc unii in prezenta celorlalti, dar din ce in ce mai rar unii cu ceilalti, cu adevarat prezenti. Aceste ateliere au fost create tocmai pentru a oferi o ocazie, un spatiu sigur, creativ si calm in care timpul incetineste, presiunea dispare, iar conexiunea se mentine natural.
Atelierele de scrapbooking imbina creatia handmade cu mindfulness-ul informal, oferind copiilor si parintilor o experienta profunda de prezenta, bucurie si apropiere emotionala. Nu este vorba despre talent artistic sau rezultate perfecte, ci despre proces, despre a fi impreuna, a crea impreuna si a construi amintiri care raman.
Creativitatea devine aici o forma de calm. O invitatie de a atinge hartia, de a simti texturile si a savura culorile, pe de o parte, si de a respira, a ne lasa gandurile sa se aseze, a fi prezent, de alta parte.

Ada Milea & Bobo Burlăcianu – Chirița’n 2+1
2026-04-02 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
ADA MILEA & BOBO BURLĂCIANU – Chirița’n 2+1
Filarmonica Oltenia Craiova
2 Aprilie 2026 ora 19:00
Un spectacol muzical-teatral savuros, plin de umor fin, ironie, absurd și muzică jucăușă, semnat de Ada Milea și Bobo Burlăcianu.
„Chirița’n 2+1” aduce pe scenă personaje trăsnite, situații absurde și cântece care te prind din prima, toate într-un stil inteligent, amuzant și complet imprevizibil.
Chirița’n 2 + 1 este un concert inspirat din universul Chirițelor clasice, într-o formulă muzicală și teatrală contemporană.
Spectacolul este construit ca un concert după Alecsandri, Hanu, Millo și Milea, o variantă adaptată a Chirițelor din Cluj și Chișinău, reinterpretată cu umor, ironie și muzică live.
Personaje caricaturale, momente muzicale memorabile și libertate scenică totală transformă spectacolul într-un joc viu, inteligent și delicios de imprevizibil.
Sunet: Victor Panfilov

Târgul de Paște Craiova 2026
2026-04-03 10:00 - 22:00 | Parcul Nicolae Romanescu, Craiova, Dolj, România
Târgul de Paște Craiova 2026
📅 3 aprilie – 3 mai 2026📍 Parcul Nicolae Romanescu, zona Foișor – Casa Bibescu, Craiova
Cea mai frumoasă poveste de primăvară se scrie la Craiova! Tema Târgului de Paște Craiova 2026 – ,,Fairytale”

Primăvara aceasta, Craiova îți dă întâlnire cu magia în Parcul Nicolae Romanescu, acolo unde Târgul de Paște Craiova 2026 transformă zona Foișor – Casa Bibescu într-un decor de poveste. Sub tema „Fairytale”, târgul promite o lună întreagă de evenimente, lumină, culoare și atmosferă de sărbătoare. Între 3 aprilie și 3 mai 2026, te așteaptăm la explorat la pas locuri fotogenice, bucurat de aerul de sărbătoare și profitat de motivul perfect pentru o vizită cu familia sau prietenii.
Dacă vrei să afli mai multe despre unul din cele mai mari și mai elegante parcuri urbane din România, solicită un tur ghidat cu un ghid de turism autorizat. Descoperim împreună povestea parcului distins cu medalia de aur la Expoziția Universală de la Paris (1900) și aflăm cine a fost vizionarul primar Nicolae Romanescu, cel care l-a transformat într-un simbol al Craiovei.
ACCES Târgul de Paște Craiova 2026
🕙 Căsuțele cu bunătăți și zonele de agrement sunt deschise zilnic, 10:00 – 22:00.🌙 Parcul poate fi vizitat până la miezul nopții, pentru spectacolul de luminițe creat special pentru ediția 2026.

PROGRAM Târgul de Paște Craiova 2026
🏞️ 🦋Teatrul de Vară, zona Foișorului, Casa Bibescu și poienițele învecinate locului de joacă devin puncte centrale ale evenimentului, iar seara, parcul se transformă într-o scenă magică, cu fluturi frumos iluminați, pontoane muzicale, fântâni care dansează, artiști și proiecții holografice spectaculoase pe lac.
🎎 Copiii și părinții sunt invitați la diverse ateliere interactive și demonstrații de artă populară, susținute de instituții culturale și educaționale din Craiova și județul Dolj.
🎵🎸🎤 Opera, Filarmonica ”Oltenia” Craiova, Teatrul pentru copii si tineret Colibri Craiova, Palatul Copiilor și Centrul de Cultură și Artă Dolj, Fanfara Garnizoanei Craiova sau artiștii locali DJ Emil Safta și MC Tom, MashUp, DJ Toni, dar și artiști naționali precum Mandinga (5 aprilie), Florian Rus (18 aprilie) și Alina Eremia (1 mai) vor urca pe scena din poieniță în fiecare seară de vineri și sâmbătă, dar și duminica de Florii, de Paște sau pe 1 Mai.
🐇🎭Târgul de Paște 2026 continuă zilnic până pe 3 mai, cu spectacole de teatru și folclor, concerte și evenimente speciale. În fiecare seară, lacul din parc găzduiește spectacolul „Fairytale on the Lake”, realizat de Opera Română Craiova și Filarmonica Oltenia.
🏠 Căsuțele cu bunătăți și zonele de agrement de la Târgul de Paște vor fi deschise zilnic, între orele 10:00 – 22:00, dar Parcul poate fi vizitat până la miezul nopții, pentru spectacolul de luminițe creat special pentru ediția 2026.
🚆Vizitatorii târgului se vor putea plimba, și în acest an, cu trenulețul de Paște și cu Party Bus-ul, decorate ca-n povești și care vor face turul celor mai frumoase obiective turistice din Craiova.
❗Trenulețul va avea plecarea în fiecare zi, de la ora 14.00, de la stația de lângă intrarea în Parcul Romanescu – stația-bufniță, recent amplasată și concepută special de artiștii locali pentru perioada Târgului de Paște, iar Party Bus-ul va pleca în fiecare zi, de la ora 17.00, de la Promenada Mall Craiova.
🚘 Vizitatorii care aleg să vină la Craiova cu mașina personală au la dispoziție parcarea subterană și parcarea de pe strada Potelu, din spatele Parcului Nicolae Romanescu, iar cei care vin cu autocarul – parcările de la Centrul Multifuncțional, Sala Polivalentă sau de la Aeroportul Internațional Craiova.
❗❗Notă: Manifestările în aer liber pot fi anulate sau reprogramate în funcție de condițiile meteorologice.❗

Program artistic
Târgul de Paște Craiova 2026

Vineri, 01 mai 2026
Teatrul de Vară
10:00–11:00 – Cupa Primăverii la Șah – Ediția a IV-a, Casa de Cultură a Studenților Craiova și CS Șah Club Oltenia
Foișor
11:00 – 12:00 Fanfara Garnizoanei Craiova
Main Stage
18:00 – 19:20 DJ Toni
19:30 – 20:15 ALINA EREMIA
20:20 – 21:00 DJ Toni
MC Tom Crîngureanu
Velodrom
18:00 – 20:00 – Aventura Baloanelor – zbor ancorat cu balonul de aer cald
Lac – Debarcader
20:45 Proiecții holografice pe lac
Fairytale on the lake, Opera Română Craiova & Teatrul Colibri

Sâmbătă, 2 mai 2026
Velodrom
18:00 – 20:00 – Aventura Baloanelor – zbor ancorat cu balonul de aer cald
Lac – Debarcader
20:45 Proiecții holografice pe lac
Fairytale on the lake, Opera Română Craiova & Teatrul Colibri

Duminică, 3 mai 2026
Teatrul de Vară
19:30 – 20:30 Spectacol Zâna păpușilor, Opera Română Craiova
Velodrom
18:00 – 20:00 – Aventura Baloanelor – zbor ancorat cu balonul de aer cald
Lac – Debarcader
20:45 Proiecții holografice pe lac
Fairytale on the lake, Opera Română Craiova & Filarmonica Oltenia Craiova

NOTĂ: Condiţiile meteorologice nefavorabile pot anula sau amâna o parte dintre manifestările programate în aer liber!

Prostia omenească
2026-04-03 10:30 - 12:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Regia
Alexandru Boureanu
Distribuția
Geni Macsim
Alina Mangra
Roxana Mutu
Ştefan Cepoi
Dragoş Măceşanu
Mircea Mogoșeanu
Gabriel Marciu
Mirela Ștefan

După: Ion Creangă
Text: Bogdan Ulmu
Regie și scenografie: Alexandru Boureanu
Muzica: Marius Țeicu
Secretar literar: Denisa Neațu
Producător: Claudia Gorun
Sufleor: Ramona Popa
Regizor tehnic: Mihai Manea
Lumini: Alina Ungureanu
Sunet: George Udrea
Genul spectacolului: comedie
Data premierei: 20 dec. 2023

Unde mi-e sufletul?
2026-04-03 19:00 - 20:30 | Teatrul Național Craiova – Sala I. D. Sîrbu, Str. A. I. Cuza, nr. 11, Craiova, Dolj, 200585, România
Distribuția:
Alina Mangra
Marian Politic
Angel Rababoc
Corina Druc
Dragoş Măceşanu
Nicolae Vicol
Ştefan Cepoi
Scenariu dramatic de Norbert Boda
După texte de Marin Sorescu
Regia: Norbert Boda
Decor și costume: Ana Ruxandra Manole
Video mapping / animație video: Dana Petre
Coloana sonoră: Radu Dogaru
Asistent de regie: Cristina Albișoru
Foto credit: Cristian Floriganță, Florin Chirea, Albert Dobrin
Regizor scenă: Cristian Petec
Sufleor: Anca Maria Ilinca
Data premierei: 19 decembrie 2020
Durata: 60 min.
*Spectacolul face parte din Programul Minimal – Programul RO-Dramaturg, Proiectul Noi și iar noi.
*Proiectul câștigător la concursul TINERI REGIZORI ȘI SCENOGRAFI ROMÂNI 2019
*Spectacol recomandat persoanelor peste 14 ani
Sinopsis
Când o femeie nevinovată rămâne fără suflet, un anchetator îi răscolește trecutul pentru a-l găsi pe cel care i-a furat sufletul. Acesta găsește cinci suspecți pe care îi închide într-o cameră de identificare, unde sunt interogați. Personajele, încercând să deslușească acest mister, descoperă o tragedie care îi va schimba pentru totdeauna. Urmărim o poveste poetică cu tentă polițistă în care un suflet pierdut, rătăcit în existența sa, se confruntă cu moartea.
Scenariul dramatic este construit dintr-un conglomerat de poezii pe care Marin Sorescu le-a scris de-a lungul carierei sale. Spectacolul are un caracter comic și dinamic, dar și filosofic, reprezentativ scrierilor lui Marin Sorescu prin care se dezbat aspecte ale relației dificile dintre om și moarte.
Norbert Boda
Norbert Boda a studiat actoria și masterul în regie la Facultatea de Teatru si Film din Cluj-Napoca si a regizat până în prezent spectacolele: Singurătatea Pietrelor de Flavius Lucăcel / Unteatru, București; Hai că nu e Cernobîl de Norbert Boda / Teatrul Municipal, Baia Mare; O Viață Normală de Norbert Boda / Facultatea de Teatru și Film și #Reactorul de creație și experiment, Cluj-Napoca; Suicidal după texte de Luigi Pirandello / Teatrul Municipal, Baia Mare; Banda de Stephen Belber / #Reactor de Creație și Experiment din Cluj-Napoca; Fata din Mașinărie de Stef Smith / Teatrul Anton Pann, Râmnicu-Vâlcea; Avioane de Hârtie după Elise Wilk / Fabrica de Pensule din Cluj-Napoca. În anul 2019 a luat premiul cel mai bun actor la Gala Hop.
Cronici
„Originalitatea debordantă a lui Norbert Boda se transpune aici într-o îmbrățișare creativă de poeme care reușesc să dialogheze între ele și să creeze locuri pentru personajele din versuri răzlețe într-o poveste în care nimic nu este întâmplător. (…) Totul în alb și negru ‒ căci culoarea nu își mai găsește locul în spațiul de după viață – și cu proiecții care dau dinamism unui cadru scenic modest, unde artificiile nu au rost. Căci moartea nu are nevoie de decoruri.” (Anda Simion, Viața, moartea și Sorescu într-un spectacol de Norbert Boda, revista Scrisul Românesc, nr. 2 / februarie 2021, pag. 23)

Concert simfonic Gershwin, dirijor Mircea Pădurariu
2026-04-03 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 3 APRILIE 2026, ORA 19:00ORCHESTRA SIMFONICĂ A FILARMONICII „OLTENIA”DIRIJOR: MIRCEA PĂDURARIUSOLISTĂ: ADELA LICULESCU (pian)———În program:– George Gershwin: Concertul în Fa pentru pian și orchestră– Wolfgang Amadeus Mozart: Simfonia nr. 41 în Do major, K. 551, „Jupiter”

Târg de adopții canine - Maxi Pet România
2026-04-04 13:00 - 18:00 | Promenada Mall, Calea Severinului 61, Craiova, Dolj, România
Adăpostul canin Craiova organizează un nou târg de adopții canine, alături de sponsorul Maxi Pet România! De data aceasta, evenimentul va avea loc în incinta magazinului Maxi Pet Promenada Craiova (Calea Severinului nr. 61, Promenada Craiova, la Etajul 1, în exterior, ieșirea McDonald’s sau cea de la Gym), sâmbătă, 4 aprilie 2026, între orele 13:00 și 18:00.
Mai mulți câini din adăpostul public (deparazitați, microcipați, sterilizați și vaccinați) vor fi prezentați publicului și vom încerca să le găsim o casă nouă, cu ajutorul voluntarilor noștri, dar și cu cel al oamenilor de bună-credință care înțeleg că adopția este un gest dintre cele mai frumoase.
Alături de noi în cadrul evenimentului vor fi și membri ai Centrului Național de Educare Canină, câinii specialiști în operațiuni de salvare, alături de conductorii lor, care ne vor învăța cum să ne comportăm cu patrupedele noastre și cum să ne înțelegem cât mai bine cu ele.
Nu uitați: adopția unui câine din adăpostul public este gratuită conform legii și se face în baza actului de identitate valabil. De asemenea, adoptatorii vor primi pachete de bun-venit acasă din partea Maxi Pet România, constând în hrană, jucării și boluri.
Evenimentul este susținut de Eurotehnica IT&C, care asigură mobilitatea câinilor propuși pentru adopție, prin lese și zgărzi/hamuri pentru voluntari și adoptatori.
Vă așteptăm să ne cunoașteți și să le oferiți șansa la o nouă viață – una mai bună – câinilor din adăpostul public!

Cavalleria Rusticana
2026-04-04 18:30 - 19:40 | Cercul Militar Craiova, Str. Marin Sorescu, nr. 2, Craiova, Dolj, 200642, România
Cavalleria Rusticana
Operă într-un act compusă de Pietro Mascagni.
Libretul de Giovanni Targioni-Tozzeti și Guido Menasci, după un roman de Giovanni Verga.

Spectacol al Operei Române Craiova pe scena Cercului Militar

Sâmbătă, 4 aprilie 2026, ora 18.30
Durată: aprox. 1h, 10’
Menţiuni: Spectacol în limba italiană cu supratitrare în limba română

Cu un loc aparte în repertoriul universal, Cavalleria Rusticana, compoziția lui Pietro Mascagni, continuă să atingă inimile ascultătorilor cu ariile memorabile, bogăția melodică și forța emoțională a poveștii tumultoase despre iubire, gelozie și răzbunare. Reprezentația Operei Române Craiova care va avea loc sâmbătă, 4 aprilie 2026 îi reunește pe artiștii: Licia Toscano (Santuzza), Rodica Dinișoară (Lola), Diego Godoy (Turiddu), Ioan Cherata (Alfio), Ada Apan (Mamma Lucia), Orchestra și Corul Operei Române Craiova, spectacolul fiind condus muzical de dirijorul Marius Hristescu.
Preț: 100 RON
Informații suplimentare:
Agenția Operei Române Craiova de la Sala Polivalentă
Bulevardul Ilie Balaci nr. 6
0351.442.471, agentiadebilete@operacraiova.ro

Conducerea muzicală: Marius Hristescu

Distribuţia:

Santuzza – Licia Toscano

Lola – Rodica Dinișoară

Turiddu – Diego Godoy (Chile)

Alfio – Ioan Cherata

Mamma Lucia – Ada Apan

Orchestra și Corul Operei Române Craiova

Regia artistică: Tamas Ferkay (Austria)

Asistent regie artistică: Arabela Tănase

Scenografia: Răsvan Drăgănescu

Acțiunea se petrece într-un sat din Sicilia chiar în ziua de Paşte, la sfârşitul anilor 1890.
La ridicarea cortinei se aude o serenadă (Siciliana), pe care Turiddu o cântă sub ferestrele Lolei, fosta sa iubită. Aceasta se măritase în timp ce Turiddu era în armată. Pentru a se consola, Turiddu și-a găsit o altă iubită, Santuzza, și a jurat să o ia de nevastă, dar uitându-și promisiunile, s-a întors la Lola. În timp ce țăranii cântă bucuria primăverii, Santuzza cere noutăți despre Turiddu de la mama acestuia. Mai mulți îl văzuseră pe lângă casa Lolei. Întrebat de Santuzza unde și-a petrecut noaptea, Turiddu îi răspunde nepăsător, apoi reacționează cu violență. Apariția Lolei o exasperează pe Santuzza și când îl întâlnește pe Alfio, soțul acesteia, îi povestește totul. Alfio jură să se răzbune. După un scurt Intermezzo orchestral, acțiunea se precipită. Abia încheiată petrecerea de Paște, Alfio și Turiddu își adresează cuvinte grele. Un ultim rămas bun al lui Turiddu către Mama Lucia precede înfruntarea dintre cei doi. O femeie aduce tragica veste: Turiddu a fost ucis.
*Grigore Constantinescu și Daniela Caraman-Fotea, Ghid de operă, București, 1971
**Ana Buga și Cristina Maria Sârbu, 4 secole de teatru muzical, București, 1999
***Ioana Ștefănescu, O istorie a muzicii universale, Vol. IV, București, 2002

1,2,3…BÉBÉ
2026-04-04 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
DISTRIBUȚIA:
COSMIN RĂDESCU
GENI MACSIM
CĂTĂLIN-MIHAI MICULEASA
COSTINELA UNGUREANU
PETRONELA ZURBA
CORINA DRUC
de André Roussin
Traducerea: Raluca Păun
Regia: Alexandru Boureanu & Raluca Păun
Decor: Andreea Simona Negrilă
Costume: Natalia Vasiliev
Regia Tehnică: Cristi Petec
Sufleor: Adrian Țîrcă
Data premierei: 28 septembrie 2019
Durata: 120 min cu pauză
Genul spectacolului: Comedie
Sinopsis:
Andre Roussin, născut la 22 ianuarie 1911 la Marsilia, fiu de industriaş, a debutat sub ocupaţie cu prietenul lui, Louis Ducreux (şi compania teatrală Le Rideau gris), înainte de a obţine succesul şi celebritatea cu Une grande fille toute simple (1944), Nina, Le Petit Hutte (1974), Les Oeufs d’Autruche (1948), Bobosse (1950), Lorsque l’Enfant paraît (1951), La Mamma (1957), Les Glorieuses (1960), La Coquine (1961), La Voyante (1963), La Locomotive (1966). A publicat şi amintiri (Patiences et impatiences, 1953); Un contentement raisonnable, 1965) în editura Plon şi Comedies de la Scene et de la ville la editura Calmann-Levy.
Pierre de Boisdeffre, O istorie vie a literaturii franceze de azi, Ed. Univers, 1972
Ziua în care Charles Jaquet, ministrul Educației, Familiei și Culturii, dușman înfocat al viciului și păcatului, repurtează un succes politic fulminant închizând bordelurile și interzicând avorturile, este și ziua în care ajuns acasă primește lovitură după lovitură, întâi de la fiu, apoi de la soție. Aceștia au să-i comunice niște vești cel puțin șocante! Cariera sa, viitorul fiului și nunta fiicei sale sunt în pericol! Singura sa speranță rămâne ca experimentul bio cu iepuroaică să fie negativ! O comedie spumoasă scrisă de André Roussin în anul 1951, dar extrem de actuală și azi. Un spectacol plin de neprevăzut și de întorsături de situație.

„Cosmin Rădescu face un rol fermecător, creând un personaj frivol, inteligent, mai degrabă plictisit în relația conjugală, un moralist în spațiul public, dar și acasă, când tot agită în fața copiilor un deget arătător extins, dar în același timp un spirit atent, diplomatic, empatic, gata să-și susțină băiatul și material, dar și cu sfaturi: „Ca bărbat trebuie să nu lași urme. Păi, ce, ești melc?”. […]
Când ai un text bun, pare simplu. Meritul regizorilor Alexandru Boureanu și Raluca Păun tocmai acesta este: că pare simplu, că totul curge firesc, că se creează o anume atmosferă, prin decoruri și costume, prin lumini și ilustrație muzicală – de la piese franțuzești, la „Itsy Bitsy Teenie Weenie Yellow Polkadot Bikini”, că ei, regizorii, nu se văd, au acea discreție rară, agreabilă, dacă nu chiar minunată, de a nu se scoate pe ei în evidență, ci spectacolul, actorii.”
Cornel Mihai Ungureanu, SpectActor nr. 3/2019

Regele Lear
2026-04-06 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Regele Lear
Regia: Silviu Purcărete
Scenografia: Dragoș Buhagiar
Muzica: Vasile Șirli
Silviu Purcărete revine la Craiova, pentru un eveniment teatral de excepție: REGELE LEAR, de William Shakespeare.
După ani de așteptare, unul dintre cei mai mari regizori români se întoarce la Craiova cu o montare monumentală a uneia dintre cele mai tulburătoare tragedii shakespeariene. Un spectacol de forță, vizual și emoțional.

Concert vocal-simfonic Stabat Mater - Antonín Dvořák
2026-04-09 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
JOI, 9 APRILIE 2026, ORA 19:00STABAT MATERORCHESTRA SIMFONICĂ ȘI CORALA ACADEMICĂ ALE FILARMONICII „OLTENIA”DIRIJOR: KONSTANTIN ILIEVSKY (BULGARIA)SOLIȘTI: DARIA BÂRZU (soprană), CAMELIA CUZUB (mezzosoprană),ADRIAN PLEȘCA (tenor), HORIA RADU(bas)Maestru de cor: PAVEL ȘOPOVÎn program:Antonín Dvořák: Stabat Mater pentru soliști, cor și orchestră, op. 58

Trilogia memoriei
2026-04-09 19:00 - 21:00 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
Regia

Radu Afrim

Distribuția

Claudiu Mihail
Romaniţa Ionescu
Alex Calangiu
Vlad Udrescu
Raluca Păun
Ramona Drăgulescu

Andrei Pleșa

De: Arne Lygre
Regia artistică: Radu Afrim
Traducere: Carmen Vioreanu
Decor: Radu Afrim și Daniel Nae
Costume: Adelina Galiceanu
Coregrafie: Flavia Giurgiu
Univers sonor: Radu Afrim
Voce live & chitară: Andrei Pleșa
Lighting design: Radu Afrim și Ștefăniță Rezeanu
Butaforie: Daniel Nae și Alina Chervase
Sufleur: Adrian Țîrcă
Producător delegat: Claudia Gorun
Regia tehnică: Mihai Manea
Operatori lumini: Ștefăniță Rezeanu, Sorin Apetrei
Operator sunet: Emy Guran
Recuzită: Monica Dragomir, Edi Sărăcin, Nina Răducanu
Cabine: Mariana Săceanu, Mirela Ștefan, Lavinia Petec, Mirela Ungureanu
Machiaj: Minela Popa, Mihaela Guran
Mașiniști: Alin Stan, Nicolae Guran, Robert Deca, Mihai Naramzoiu, Nicușor Dumitrașcu, George Andrei, Cristian Ciuca, Marian Trașcă, Costinel Uncheșelu, Costică Șerban, Iulian Grecu, Costache Miu
Foto-Video: Florin Chirea
Fotografii: Albert Dobrin
Premieră: 25 aprilie 2024
Limită de vârstă: 16+
Efecte speciale: mașină de fum

Îți amintești de noi
Claudiu Mihail – Tatăl
Romanița Ionescu – Mama
Andrei Pleșa – Fiul
Într-o casă izolată de pe malul mării, trăiește o familie aparent obișnuită – mama, tatăl și fiul lor, Marty. Însă, în această locuință, se ascund trecuturi și amintiri dureroase. Acțiunea piesei ne poartă prin timp și amintiri, în care limitele realității devin tot mai șterse.
Tu exiști
Alex Calangiu – Bărbatul
Vlad Udrescu – Învățătorul
Un bărbat trăiește o viață dublă, umbrită de un eveniment tragic. Piesa urmărește conflictele emoționale ale personajelor, care se zbat între vinovăție și disperare, încercând să găsească iertare și vindecare în fața propriilor greșeli.
Eu uit
Raluca Păun – Mama
Ramona Drăgulescu – Fiica
O mamă singură este vizitată în fiecare zi de fiica sa venită de departe. În pragul nebuniei și a disperării, mama este chinuită de regrete și de remușcările alegerilor ei. Într-o lume plină de amintiri, personajele se luptă să găsească alinare și consolare prin puterea memoriilor.

Festivalul Petre Magdin - Întâlnirea de la miezul nopții
2026-04-12 15:00 - 18:00 | Parcul Nicolae Romanescu – Teatrul de Vară, Craiova, Dolj, România
Craiova devine pentru două zile Capitala Rock-ului Românesc prin Festivalul Petre Magdin -Întâlnirea de la miezul nopții – 70 de ani de activitate artistică. Evenimentul va avea loc pe 12 și 13 aprilie, în prima și a doua zi de Paște, în Parcul Romanescu, la Craiova!Vă așteptăm pe toți la Craiova! Intrarea este liberă!

Luni, 13 aprilie, Festivalul Petre Magdin – 70 de ani de activitate artistică aduce pe scena din poieniță unele dintre cele mai iubite trupe rock din România. Pregătește-te pentru o zi plină de energie, muzică live și atmosferă de sărbătoare!

Main Stage – scena din poieniță
15:45 – 16:45 – Celelalte Cuvinte
17:15 – 18:15 – Timpuri Noi
18:45 – 19:45 – Riff
20:15 – 21:15 – Antract
21:45 – 23:00 – Iris

Lac – Debarcader
20:30 – Fairytale on the Lake, spectacol muzical pe lac, organizat de Opera Română Craiova și Teatrul Colibri
Proiecții holografice pe lac

Acces gratuit
Parcul Nicolae Romanescu, Craiova

Expoziție de pictură In Memoriam Nicolae Predescu
2026-04-15 09:00 - 17:00 | Galeria Arta 1, Calea Unirii, nr. 12, Craiova, Dolj, România
Expoziție de pictură „Nicolae Predescu – In Memoriam”, la Galeria de Artă Craiova
Expoziție: „Nicolae Predescu – In Memoriam”
Perioada: 15–30 aprilie 2026
Vernisaj: vineri, 17 aprilie 2026, ora 17:00
Loc: Galeria de Artă Craiova
Adresă: Str. Unirii nr. 12
Organizator: Uniunea Artiștilor Plastici din România – Filiala Craiova
Uniunea Artiștilor Plastici din România – Filiala Craiova organizează, în perioada 15–30 aprilie 2026, la Galeria de Artă Craiova, expoziția de pictură „Nicolae Predescu – In Memoriam”, un eveniment dedicat memoriei artistului plastic Nicolae Predescu.
Vernisajul expoziției a avut loc vineri, 17 aprilie 2026, ora 17:00, la Galeria de Artă Craiova, situată pe strada Unirii nr. 12.
Expoziția aduce în atenția publicului lucrări de pictură semnate de Nicolae Predescu și propune o reîntâlnire cu universul său artistic, cu sensibilitatea, expresivitatea și preocupările plastice care i-au definit creația. Evenimentul reprezintă totodată un gest de recuperare și omagiere a unei prezențe importante în viața artistică locală, oferind publicului ocazia de a redescoperi opera unui artist care a contribuit la conturarea peisajului cultural craiovean.

Gaițele
2026-04-15 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
De Alexandru Kirițescu
Regia Alexandru Boureanu
Asistent regie Mirela Cioabă
Versiunea scenică Carmen Stanciu
Décor Andreea Simona Negrilă
Costume Alexandra Constantin
Muzica Eugen Sandu
Distribuția A
Raluca Păun (Aneta Duduleanu), Irina Danciu (Wanda Serafim), Iulia Colan (Margareta Aldea), Iulia Lazăr (Colette Duduleanu), Gabriela Baciu (Fräulein), Geni Macsim (Lena), Ramona Drăgulescu (Zoia), Ioana Andone / Cătălina Vînătoru (Zamfira), Cătălin Vieru (Mircea Aldea), Ștefan Cepoi (Georges Duduleanu), Nicolae Vicol (Ianache Duduleanu), Mircea Mogoșeanu (un tânăr), Gloria Vărzaru, Ava Vicol și Romana Vicol (fetiţele Duduleanu)
Distribuția B
Raluca Păun (Aneta Duduleanu), Costinela Ungureanu (Wanda Serafim), Petronela Zurba (Margareta Aldea), Alina Mangra (Colette Duduleanu), Romaniţa Ionescu (Fräulein), Anca Dinu (Lena), Corina Druc (Zoia), Roxana Mutu (Zamfira), Cătălin-Mihai Miculeasa (Mircea Aldea), Alex Calangiu (Georges Duduleanu), Claudiu Mihail (Ianache Duduleanu), Mircea Mogoșeanu (un tânăr), Gloria Vărzaru, Ava Vicol și Romana Vicol (fetiţele Duduleanu)
Regia Tehnică Cristian Petec, Sorin Gruia
Foto credit: Cristian Floriganță
Secretar literar Haricleea Nicolau
Sufleor: Adrian Țîrcă, Ramona Popa
Sunet George Udrea
Lumini Ștefăniță Rezeanu
Data premierei: 19, 20 Septembrie 2025
Durata: 135 min. fără pauză
Genul spectacolului: Comedie
Data premierei: 22 sept. 2017
Reluare cu distribuție modificată: 19, 20 sept. 2025
*din distribuție fac parte fetițele Gloria Vărzaru, Ava Vicol și Romana Vicol în rolurile fetițelor Duduleanu
Piesa „Gaițele” (sau „Cuibul de viespi”) este una dintre comediile de valoare ale perioadei interbelice din dramaturgia națională, aparține scriitorului Al. Kirițescu, iar acțiunea piesei are loc chiar în Craiova. „Gaițele” (1932) este piesa care închide trilogia burgheză a scriitorului, din care mai fac parte piesele „Marcel și Marcel” (sau „Anișoara și ispita”) și „Florentina”. Dramaturgul Al. Kirițescu creionează portretul savuros al micii burghezii. Poate cea mai apropiată de comedia caragialiană, prin virulența satirică și valoarea literară incontestabilă, piesa „Gaițele” reflectă cel mai clar atitudinea critică a scriitorului față de societatea vremii sale.
Funerarul și viața în tonuri senzațional-comice, iată rețeta “oltenească” pe care Alexandru Kirițescu (1888-1951) a reușit să ne-o livreze impecabil în cea mai populară piesă a sa, Gaițele, una dintre cele mai îndrăgite de generații succesive de spectatori. Deși a scris peste o duzină, Kirițescu pare autorul unei singure piese, atât de populară a devenit “Gaițele”, cu toate că la premieră (1930, Teatrul Regina Maria) critica l-a făcut “praf”! Camil Petrescu a receptat-o cu indulgență, dar îi reproșa autorului că folosește expresii franțuzite (cuib de viespi, nu “viespar”, cum zicem noi, românii…). În perioada proletcultistă, prin vocea criticilor de direcție, “Gaițele” devine prilej de, cum altfel, înfierare a burgheziei române.
Singur, doar Radu Stanca (Note despre Teatrul lui Alexandru Kirițescu, Tribuna, 1958) va face o lectură neinfluențată de tonul epocii, dar Stanca era om de teatru și profesionist pe deasupra. Autorul, ne informează Mircea Ghițulescu în medalionul dedicat autorului în “Istoria literaturii române. Dramaturgia” (Ed. TracusArte, 2008), nu va încerca nici el să despartă apele de uscat, nedorind să intre în polemici inutile cu doctrina epocii. Așa zicând, “farsa morbidă” a supraviețuit de una singură, în special prin ceea ce Ghițulescu remarca a fi “neobișnuita compoziție sonoră ce poate fi tratată asemenea unei excentrice partituri corale”.
Cele trei oltence, Aneta, Zoia și Lena, îndrăgostite de spectacolul morții celorlalți, sunt aidoma celor trei Erinii din mitologia greacă (la noi ar fi numite mai simplu, cobe), doar că în cheie minoră, bavardă, profețind neantul prin ton vesel-apocaliptic, dedulcit la țâfnă și sarcasm, așa cum alții sunt la coliva parastaselor: cea mai bună din lume, se știe.
Kirițescu e senzațional și azi pentru că, în bună parte, nici noi nu ne-am schimbat: ne place să ne dăm în spectacol și reușim de minune.”
Nicolae Coande

Recital de pian Antonio Di Cristofano
2026-04-15 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
MIERCURI, 15 APRILIE 2026, ORA 19:00Recital de pianANTONIO DI CRISTOFANO (ITALIA)———În program:– Franz Schubert: Sonata în La minor, op. 164– Frédéric Chopin: Scherzo nr. 2 în Si bemol minor, op. 31; Poloneza-Fantezie în La bemol major, op. 61– Serghei Rahmaninov: Preludiu în Re major, op. 23, nr. 4; Elegia, op. 3– Franz Liszt: Vallée d’Obermann

Atelier Scrapbooking de primăvară
2026-04-16 18:00 - 20:00 | Dolj
Atelier Scrapbooking de primăvară – Ateliere de scrapbooking pentru tine si familia/prietenii tai – pentru conectare si exprimare prin creativitate. N-ai nevoie de experienta – doar de curiozitate si prezenta.
16 aprilie 2026, ora 18:00, Cafeneaua 12Doispe – la etaj
Participare: 199 lei (1 părinte + 1 copil)
Cum se desfasoara atelierul
Durata: 1,5 – 2 ore
Ce cream: felicitari, pagini de scrapbooking, mini-albume, folio-uri
Materiale incluse: carton, hartie de scrapbooking si decoratiuni premium, atent alese
Aduceti voi: creion, rigla, foarfeca, banda dublu-adeziva si…mult entuziasm
Format: ateliere fizice, grupuri restranse (8–20 persoane)
Varsta: 6+ ani
––
In ritmul alert al vietii de azi, copiii si parintii traiesc unii in prezenta celorlalti, dar din ce in ce mai rar unii cu ceilalti, cu adevarat prezenti. Aceste ateliere au fost create tocmai pentru a oferi o ocazie, un spatiu sigur, creativ si calm in care timpul incetineste, presiunea dispare, iar conexiunea se mentine natural.
Atelierele de scrapbooking imbina creatia handmade cu mindfulness-ul informal, oferind copiilor si parintilor o experienta profunda de prezenta, bucurie si apropiere emotionala. Nu este vorba despre talent artistic sau rezultate perfecte, ci despre proces, despre a fi impreuna, a crea impreuna si a construi amintiri care raman.
Creativitatea devine aici o forma de calm. O invitatie de a atinge hartia, de a simti texturile si a savura culorile, pe de o parte, si de a respira, a ne lasa gandurile sa se aseze, a fi prezent, de alta parte.

Umorul se întoarce
2026-04-16 18:00 - 20:00 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
UMORUL SE ÎNTOARCE! Pregătește-te pentru o seară explozivă de râs, voie bună și umor autentic oltenesc! 16 aprilie 2026 Ora 18:00 Casa Studenților Craiova Invitați de excepție: Țociu și Palade Grupul Vouă Cristi Manolescu Jeni Nicolau Emil Rădinoiu aka Vecinul Mitică Mihai Eugen aka Piticu’ Ducu Mogoșeanu Umor de Firmă cu Sava și Păunescu Caricaturistul Marian Avramescu + invitați speciali din grupurile Pro Parodia, Mesaj, Dan Șalapa, Valu Varan, Grupul Bis, Cristi Nedelcu Bilet: 54 lei Vino să te bucuri de un spectacol complet, plin de glume savuroase, momente memorabile și energie pozitivă! Nu rata ocazia de a râde pe săturate alături de cei mai îndrăgiți artiști ai umorului românesc! Dă tag prietenilor cu care vii la show!

Flamenco Weekend
2026-04-16 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
Peste 30 de spectacole în România într-un singur an.
7 turnee naționale.
Săli pline de la Iași la Constanța, până în Timișoara.
Iar acum, emoția și pasiunea flamenco ajung și la Craiova!

Flamenco Weekend aduce pe scenă un show intens, plin de forță, ritm și trăire autentică – o experiență care a cucerit publicul din toată țara.
Maria Rubí revine în fața publicului român cu pasiunea ei debordantă și cu ceva în plus: momente noi, surprize speciale și o energie care depășește orice așteptare.
Dacă ai mai fost la un spectacol Flamenco Weekend, știi că urmează emoții mari și multă pasiune.
Dacă vii pentru prima dată, pregătește-te să descoperi de ce Maria Rubí a cucerit România.
Craiova, e rândul tău să simți magia flamenco!

Cineplexx Classics Kids: Cars
2026-04-17 17:15 - 19:15 | Promenada Mall, Calea Severinului 61, Craiova, Dolj, România
Pe 17 aprilie de la ora 19:30, la Cineplexx Craiova (Promenada) se vede pe marile ecrane filmul Cars la un preț special de doar 12 lei/biletul!
Lightning McQueen, un tânăr automobil de curse plin de ambiție, ajunge din greșeală în pitorescul Radiator Springs, unde o simplă oprire se transformă într-o experiență care îi schimbă complet drumul.
Obligat să repare greșelile făcute, McQueen descoperă că succesul nu înseamnă doar viteză și trofee, ci și prietenie, respect și spirit de echipă. Va reuși el să revină pe circuit sau va descoperi ceva mult mai valoros?
O poveste plină de emoție, umor și lecții care merg dincolo de linia de sosire!

Ziua Filarmonicii Oltenia - 79 de ani
2026-04-17 19:00 - 20:30 | Filarmonica Oltenia, Calea Unirii, nr. 16, Craiova, Dolj, 200585, România
VINERI, 17 APRILIE 2026, ORA 19:00ZIUA FILARMONICII – 79 de ani
ORCHESTRA SIMFONICĂ ȘI CORALAACADEMICĂ ALE FILARMONICII „OLTENIA” DIRIJOR: NICOLAE MOLDOVEANU (ELVEȚIA) SOLIȘTI: MIHAI DIACONESCU (pian), DIANA ȚUGUI (soprană) Maestru de cor: PAVEL ȘOPOV————În program:– Ludwig van Beethoven: Uvertura Leonora nr. 3, op. 72b– Wolfgang Amadeus Mozart: Concertul nr. 17 în Sol major pentru pian și orchestră, K. 453– Felix Mendelssohn-Bartholdy: Psalmul 42 pentru soprană, cor și orchestră, op. 42

Cinemateca: Diligența
2026-04-17 19:30 - 21:30 | Dolj
A venit vremea ca la 𝐂𝐈𝐍𝐄𝐌𝐀𝐓𝐄𝐂𝐀 sa ne intoarcem in Vestul Salbatic cu acel gen de film prin care Hollywoodul si-a construit influenta incontestabila in istoria cinematografiei Asa ca vom lua „𝐃𝐢𝐥𝐢𝐠𝐞𝐧𝐭𝐚” si vom porni intr-o aventura antrenanta si fascinanta prin peisajele spectaculoase din Monument Valley , surprinse ca nimeni altul de marele maestru al genului western, regizorul John Ford Tovarasi de calatorie ne vor fi personaje diverse si pitoresti, in frunte cu nimeni altul decat legendarul John Wayne Vino la Inspire Cinema sa calatorim impreuna in tinuturile primejdioase si palpitante ale Vestului Salbatic!
Vineri, 17 aprilie, la Cinema Inspire Mercur
Sâmbătă, 18 aprilie, la Cinema Inspire Electro

Prietenii Motanului Încălțat
2026-04-18 18:00 - 19:00 | Teatrul pentru copii și tineret Colibri, Calea București, nr. 56, Craiova, Dolj, România
„Prietenii Motanului Încălțat“ (5+)
scenariul și regia: Iulia Cârstea
cu actorii: Daniel Mirea, Oana Stancu, Alis Ianoș, Alla Cebotari, Emanuel Popescu
scenografia: Eugenia Tărășescu – Jianu
Spectacolul ne dezvăluie isprăvile unei trupe amatoare de teatru de păpuși și admiratoare a vestitului motan, care și-a propus să cucerească publicul de la oraș.
Biletele se pot procura de la Agenția Teatrului Colibri. Preț bilet: 13 lei / pers. Mai multe informații se pot obține la tel.: 0251.412.473.

Remember Disco CS
2026-04-18 21:00 - 2026-04-19 02:00 | Casa de Cultură a Studenților Craiova, Str. Eugeniu Carada, nr. 10, Craiova, Dolj, 200390, România
REMEMBER DISCO CS – Noaptea în care timpul stă în loc! Ești gata să retrăiești atmosfera incendiară din Sala Mare a Casei Studenților? Reîncepem povestea celor mai tari seri de discotecă din Craiova, cu muzica și vibe-ul care ne-au definit tinerețea!
Când? 18 Aprilie 2026 Open Doors: 21:00 Unde? Casa de Cultură a Studenților Craiova (Sala Mare) Bilet: 40 LEI
Line-up de Legendă:Reîntâlnire cu DJ-ii care făceau boxele să duduie în anii ’80 și ’90: NIURI JERRY VOLVO
Warm-up: Freddy Lazaro ne pregătește terenul. After Party: Willi Marando ne poartă în lumea visătoare a Italo Disco!
Vino să asculți hiturile care au făcut istorie, să te revezi cu prieteni vechi și să dansezi până dimineața, exact ca pe vremuri! Nu este doar o petrecere, este o călătorie în timp.
Organizator: MediaZone Music SRL

O scrisoare pierdută
2026-04-19 19:00 - 20:30 | Teatrul Național Craiova – Sala Atelier, Str. A. I. Cuza, nr. 11, Craiova, Dolj, 200585, România
PREMIERĂ “O SCRISOARE PIERDUTĂ” – după I.L. Caragiale
Sala Atelier – Teatrul Național „Marin Sorescu” Craiova Bilete: https://ebilet.tncms.ro/ebilet sau la agenția teatrală, Str. A.I.Cuza, nr.11.Regie și concept: Catalin VieruDistribuția: Cosmin Dolea, Petrișor Diamantu, Darko Huruială, Valentin Stefan Motroc
Caragiale Evergreen / 2025 version
Istoria nu se repetă, ci mai degrabă nimic nu se schimbă, căci omul își perpetuează metehnele.În montarea Tipografia Hub, „O scrisoare pierdută” devine o radiografie lucidă și incomod de actuală a puterii și a complicităților masculine, o reflecție despre mecanismele prin care societatea românească – mereu „în reconstrucție” – rostogolește aceleași tipare ale vanității, trădărilor și compromisului.Caragiale nu mai este doar un cronicar ironic al moravurilor politice de altădată, ci un observator contemporan al unei lumi care pare să nu fi învățat nimic din trecut.Personajele devin oglinzi deformate ale prezentului nostru: politicieni, prieteni, rivali și victime ale propriei ipocrizii.Printr-o abordare vizuală și interpretativă minimalistă, dar încărcată de semnificație, spectacolul propune o imagine a unei lumi aflate între ruine și reconstrucție – un spațiu în care adevărul devine negociabil, iar râsul ascunde adesea disperarea.„O scrisoare pierdută”, în versiunea Tipografia Hub, este, în fond, o întrebare adresată nouă înșine: cât de mult s-a schimbat, cu adevărat, lumea noastră politică și cât de mult s-a schimbat universul nostru moral de la Caragiale încoace?
-————————————————TIPOGRAFIA HUB, un proiect cultural susținut de Maternitatea MaDonna Maria Craiova, SOCOTEANU & POPA – societate civilă de avocaţi, Ginecho-Centru medical pentru sănătatea femeii, Polisea.Parteneri media: New Age Advertising, Epic Prints, White Point

Ana Coman - lansare de album Reacții adverse
2026-04-19 19:00 - 20:30 | Biergarten, Str. Fraţii Buzeşti nr. 18, Craiova, Dolj, 200381, România
Ana Coman lansează un nou album – Reacții adverse.Un material profund personal, în care emoțiile capătă voce, iar vulnerabilitatea se transformă în artă. Noul album semnat Ana Coman este o continuare firească a universului său muzical intim, construit din povești reale, dor, iubire și nopți nedormite.Cunoscută pentru stilul său indie-alternative și pentru versurile sincere, Ana Coman și-a început drumul în muzică în cadrul rubricii „Ana are cântec” de la Radio Guerrilla.Curând după, a lansat primul său album cu piese proprii „9 Missed Calls”, urmat de „Pretext” și mai apoi de „Tu nu o să mă uiți”.De-a lungul timpului, muzica ei a devenit un refugiu pentru cei care simt mult și spun puțin.Noul album, Reacții adverse, ne avertizează că cele mai arzătoare dorințe au un efect clar: atunci când ele se împlinesc, toate sentimentele se intensifică: bucuria, neliniștea, așteptările.Dulcele și amarul vin la pachet, iar când se suprapun, apare senzația că ai câștigat ceva, dar ai plătit un preț: toate dorințele împlinite vin cu reacții adverse.

Săptămâna Poloneză la Universitatea din Craiova
2026-04-20 - 2026-04-24 | Locații multiple, Craiova, Dolj, România
𝐔𝐧𝐢𝐯𝐞𝐫𝐬𝐢𝐭𝐚𝐭𝐞𝐚 𝐝𝐢𝐧 𝐂𝐫𝐚𝐢𝐨𝐯𝐚 𝐝𝐞𝐯𝐢𝐧𝐞, 𝐩𝐞𝐧𝐭𝐫𝐮 𝐨 𝐬ă𝐩𝐭ă𝐦𝐚̂𝐧ă, 𝐩𝐮𝐧𝐜𝐭𝐮𝐥 𝐝𝐞 𝐢̂𝐧𝐭𝐚̂𝐥𝐧𝐢𝐫𝐞 𝐚𝐥 𝐜𝐮𝐥𝐭𝐮𝐫𝐢𝐢 𝐩𝐨𝐥𝐨𝐧𝐞𝐳𝐞
Vă așteptăm la 𝐒ă𝐩𝐭ă𝐦â𝐧𝐚 𝐏𝐨𝐥𝐨𝐧𝐞𝐳ă, î𝐧𝐭𝐫𝐞 𝟐𝟎-𝟐𝟒 𝐚𝐩𝐫𝐢𝐥𝐢𝐞, la o serie de evenimente dedicate culturii, literaturii și cinematografiei poloneze.
Lecturi și discuții despre laureați ai Premiului Nobel Muzică poloneză – de la Chopin la hip-hop Proiecții de film Expoziții și ateliere de traducere Prelegeri despre romantism, identitate și istorie
Fie că ești pasionat de cultură, curios să descoperi lucruri noi sau pur și simplu vrei să petreci timpul altfel, programul are câte ceva pentru fiecare.
Salvează data și vino să descoperi 𝐏𝐨𝐥𝐨𝐧𝐢𝐚 mai aproape decât crezi!
Program Săptămâna Poloneză la Universitatea din Craiova:

LUNI, 20 APRILIE
18:00 – Centrul de Limbă și Cultură Poloneză, Biblioteca Universității din Craiova, Lăpuș
POLONIA PRIN OCHII NOBELIȘTILOR
Prelegere istorico-literară care prezintă identitatea culturală poloneză prin opera unor laureați ai Premiului Nobel: Henryk Sienkiewicz, Władysław Reymont, Czesław Miłosz, Wisława Szymborska și Olga Tokarczuk.
Atelier interactiv:
Lectura unui text de Czesław Miłosz care prezintă elemente ale modului de înțelegere a identității poloneze, urmată de discuții și încercări de traducere în limba română realizate de participanți.
MARȚI, 21 APRILIE
12:00 – Universitatea din Craiova, Holul Central
VERNISAJUL EXPOZIȚIEI „FRYDERYK CHOPIN 1810 – 1849”
Expoziția despre viața și creația geniului maestru al pianului
17:30 – Muzeul de Artă Craiova
SUNETELE POLONIEI: DE LA CHOPIN LA HIP-HOP
Prelegere despre cultura poloneză prin prisma muzicii clasice și contemporane.
Vor fi prezentate:
• curentul folcloric
• „întoarcerea spre tradiția populară”
• muzica alternativă și hip-hop-ul polonez
19:00 – Muzeul de Artă din Craiova
O SEARĂ CU MUZICA POLONEZĂ
Recital susținut de pianista prof. univ. dr. habil. Barbara Karaśkiewicz
(cu intervenții ale prof. univ. dr. habil. Adam Regiewicz, Universitatea „Jan Długosz” din Częstochowa)
MIERCURI, 22 APRILIE
18:00 – Centrul de Limbă și Cultură Poloneză, Biblioteca Universității din Craiova, Lăpuș
ROMANTISMUL POLONEZ
Prelegere despre paradigma romantică ce definește identitatea poloneză, cu accent pe modul în care romantismul a modelat raportarea polonezilor la război și la istorie.
Atelier de traducere
Traduceri ale unor texte literare din limba polonă în limba română.
JOI, 23 APRILIE
17:30 – Universitatea din Craiova, str. A. I. Cuza, nr. 13, sala 444
POLONIA PE MARELE ECRAN
Prelegere despre cinematografia poloneză susținută de prof.univ.dr.habil Adam Regiewicz de la Universitatea „Jan Długosz” din Częstochowa (în limba engleză)
19:00 – Universitatea din Craiova, str. A. I. Cuza, nr. 13, sala 444
SEARĂ DE FILM POLONEZ
Proiecția filmului „Războiul Rece”, regia Paweł Pawlikowski
Câștigător al Premiului pentru regie la Festivalul de la Cannes.
VINERI, 24 APRILIE
10:00 – Centrul de Limbă și Cultură Poloneză, Biblioteca Universității din Craiova, Lăpuș
POLONIA ÎN EXIL
Prelegere despre experiența emigrării polonezilor – de la perioada împărțirilor Poloniei până la Al Doilea Război Mondial, cu accent pe relațiile polono-române din perioada interbelică și prezența guvernului polonez în exil pe teritoriul României.
Atelier de traducere – continuare

Parteneri:
NAWA Narodowa Agencja Wymiany AkademickiejUniwersytet Jana Długosza w CzęstochowieMuzeul de Artă CraiovaFilarmonica Oltenia CraiovaInstitutul Polonez / Instytut Polski w Bukareszcie

O scrisoare pierdută
2026-04-20 19:00 - 20:30 | Teatrul Național Craiova – Sala Amza Pellea, Str. A. I. Cuza, nr. 11, Craiova, Dolj, 200585, România
„O scrisoare pierdută”
– de I.L. Caragiale –
Teatrul National „Marin Sorescu” Craiova
20 Aprilie 2026 ora 19:00
„O scrisoare pierdută” de I.L. Caragiale, piatra de temelie a comediei românești, renaște pe scenă într-o montare care păstrează cu sfințenie spiritul original al capodoperei. Această premieră nu aduce modernizări, reinterpretări sau artificii contemporane: decorurile, costumele și atmosfera sunt redate cu aceeași noblețe și autenticitate care au fascinat generații întregi.
Pe scenă, publicul îi va regăsi pe Trahanache și Zoe, pe Tipătescu și Cațavencu, pe Farfuridi, Brânzovenescu și pe celebrul cetățean turmentat, în interpretări vibrante ce dau viață textului clasic.

Distribuția este una de excepție:
Valentin Teodosiu – Zaharia Trahanache
Monica Davidescu – Zoe Trahanache
Aurelian Temișan – Ștefan Tipătescu
Marius Rizea – Ghiță Pristanda
Ovidiu Cuncea – Nae Cațavencu
Claudiu Bleonț – Agamemnon Dandanache
Dan Istrate – Iordache Brânzovenescu
Emanuel Varga – Tache Farfuridi
Cosmin Vijeu – Cetățeanul turmentat
Pîrnuş Ştefan – Popescu
Regizorul Toma Enache construiește cu minuțiozitate o lume teatrală fidelă viziunii caragialiene, iar scenografia semnată de Vladimir Turturică și costumele create de Doina Levintza întregesc farmecul unei epoci în care intrigile politice și umorul fin rămân la fel de actuale și astăzi.
Spectacolul devine astfel o invitație de a păși, pentru câteva ore, în lumea vechiului târg de provincie, unde fiecare replică, gest și detaliu respiră autenticitatea vremurilor de altădată.

Expoziție Fryderyk Chopin - viața și creația
2026-04-21 09:00 - 17:00 | Universitatea din Craiova, Str. A. I. Cuza, nr. 13, Craiova, Dolj, România
Un nume. O emoție. O moștenire.
Te invităm la vernisajul expoziției „𝐅𝐫𝐲𝐝𝐞𝐫𝐲𝐤 𝐂𝐡𝐨𝐩𝐢𝐧 – 𝐯𝐢𝐚ț𝐚 ș𝐢 𝐜𝐫𝐞𝐚ț𝐢𝐚”, o incursiune în universul unuia dintre cei mai mari compozitori ai tuturor timpurilor.
Universitatea din Craiova – Holul Central 21 aprilie 2026 Ora 12:00
Descoperă povestea din spatele muzicii care a emoționat generații întregi și lasă-te purtat într-o atmosferă plină de eleganță, sensibilitate și inspirație
Parte din Săptămâna Poloneză
